**Thiago Emiliano da Silva** (\* 22. september 1984, Rio de Janeiro, Brazília) je brazílsky profesionálny futbalista, ktorý hráva na pozícii obrancu v anglickom klube Chelsea.

Klubová kariéra
---------------

### Začiatky kariéry

Silva je odchovancom klubu Fluminense. Na mládežníckej úrovni neskôr pôsobil v Barcelone a v Pedrabrance.

Profesionálnu kariéru začal v Pedrabrance. Po dvoch rokoch prestúpil do Esporte Club Juventude v Série A. Počas prvého polroka patril medzi objavy sezóny a podľa športového časopisu Placar bol vyhodnotený ako tretí najlepší obranca v Brazílii. 

V lete 2004 odišiel z Brazílie do Portugalska kde prestúpil do Porta kde hral iba za rezervný tím. Po roku v Portugalsku prestúpil do ruského tímu Dinamo Moskva, kde mu diagnostikovali tuberkulózu a šesť mesiacov bol hospitalizovaný. Jeho choroba sa časom oveľa zhoršila a lekári mu povedali, že ak by bol hospitalizovaný o dva týždne neskôr mohol zomrieť.

### Fluminense

Silva sa po zotavení vrátil k futbalu. Vrátil sa do Brazílie kde prestúpil do rodného klubu Fluminense. Počas sezóny 2006 odohral 46 zápasov z toho 31 v brazílskej Série A.

V roku 2007 sa tešil s tímom z víťazstva v Copa de Brasil keď vo finále zdolali Figueirense-SC.

### AC Miláno

V januári 2009 prestúpil za 10 miliónov do talianskeho klubu AC Miláno. Silva mohol nastúpiť za AC Miláno až od ďalšej sezóny.

Dňa 22. augusta 2009 debutoval za AC Miláno pri výhre 2:1 nad AC Siena. V zápase nastúpil po boku spoluhráča Alessandra Nestu. V Lige majstrov UEFA debutoval 15. septembra pri výhre 2:1 nad Olympique Marseille. Dňa 8. novembra strelil svoj prvý gól v klube pri výhre 2:1 nad SS Lazio, v zápase však strelil aj vlastný gól. Vo svojej prvej sezóne odohral 40 zápasov z toho 33 v lige.

V prvom zápase sezóny 2010/11 strelil aj prvý gól sezóny pri výhre 4:0 nad US Lecce. V sezóne odohral 42 zápasov a s tímom sa tešil zo zisku titulu v Serie A.

### Paris Saint-Germain

Po zdĺhavých rokovaniach prestúpil Silva v lete 2012 do francúzskeho klubu Paris Saint-Germain. Prestupová čiastka sa pohybovala okolo 42 miliónov eur, čím by sa stal najdrahším obrancom v histórii. Prezident PSG predstavil médiám Silvu ako "najlepšieho obrancu na svete". V tíme debutoval dňa 18. septembra 2012 v skupinovej fáze Ligy majstrov UEFA 2012/13 pri výhre 4:1 nad Dynamom Kyjev. Pri tomto víťazstve strelil aj prvý gól za PSG. O štyri dni neskôr debutoval v Ligue 1 pri výhre 4:0 na ihrisku SC Bastia. Vo svojej prvej sezóne za klub 34 zápasov. S tímom sa tešil zo zisku francúzskeho titulu.

Na začiatku novej sezóny sa Silva stal kapitánom klub. Sezónu 2013/14 začal Silva ziskom francúzskeho superpohára po víťazstve 2:1 nad Girondins Bordeaux. Dňa 22. augusta Silva predlžil zmluvu s PSG do roku 2018. Aj v tejto sezóne sa Silva tešil s tímom zo zisku titulu a aj zo zisku ligového poháru.

V sezóne 2014/15 odohral Silva za klub 45 zápasov a tešil sa zo zisku domáceho treble, keď PSG ovládlo ligu, pohár aj ligový pohár.

Dňa 28. februára 2016 odohral Silva svoj 100. zápas v Ligue 1 za PSG. V sezóne 2016/17 neobhájili titul v lige. Tešili sa však zo zisku pohára a ligového pohára.

Dňa 12. januára 2020 odohral Silva za PSG 200. zápas v Ligue 1 pri remíze 3:3 s AS Monaco. V sezóne 2019/20 sa s tímom tešil zo zisku domáceho treble. PSG sa v tejto sezóne dostalo do finále Ligy majstrov UEFA 2019/20 kde ale prehrali s Bayernom Mníchov 0:1. Silva sa stal prvým Brazílčanom, ktorý viedol ako kapitán svoj tím vo finále Ligy majstrov.

### Chelsea

Dňa 28. augusta 2020 sa Silva pripojil k anglickému klubu Chelsea kde podpísal zmluvu na jeden rok. V klube debutoval 23. septembra pri výhre 6:0 nad Barnsley v EFL Cupe. O tri dni neskôr debutoval v Premier League pri remíze 3:3 s West Bromwich Albion. Dňa 7. novembra strelil Silva svoj prvý gól v Chelsea pri výhre 4:1 nad Sheffieldom United. Dňa 3. apríla 2021 bol Silva vylúčený po druhej žltej karte pri prehre 2:5 s West Bromwich Albion. Dňa 29. mája sa s tímom tešil z výhry vo finále Ligy majstrov UEFA 2020/21, keď zdolali Manchester City 1:0. Dňa 4. júna 2021 predĺžil Silva zmluvu s Chelsea o ďalší rok do júna 2022.

Na začiatku januára 2022 Silva opäť predlžil zmluvu s Chelsea tentokrát do konca sezóny 2022/23.

Dňa 11. októbra 2022 odohral Silva svoj 100. zápas v Lige majstrov UEFA pri výhre 2:0 nad AC Miláno. Dňa 10. februára 2023 opäť Silva predlžil zmluvu tentokrát do konca sezóna 2023/24. Dňa 28. mája bol Silva vyhlásený hráčom sezóny v Chelsea a stal sa prvým obrancom, ktorý získal túto cenu od Johna Terryho v roku 2006.

Medzinárodná kariéra
--------------------

Dunga nominoval Silvu na futbalový turnaj na letných olympijských hrach 2008. Bol jeden z dvoch starších hráčov spoločne s Ronaldinhom.

Dňa 12. októbra 2008 debutoval Silva v národnom tíme Brazílie pri výhre 4:0 nad Venezuelou v kvalifikačnom zápase na Majstrovstvá sveta vo futbale 2010.

Silva bol členom záverečnej nominácie na Majstrovstvá sveta vo futbale 2010. Na turnaji však bol nevyužitým náhradníkom. Brazília skončila na šampionáte vo štvrťfinále po prehre s Holandskom 1:2.

Silva bol členom záverečnej nominácie na Copa América 2011. Na turnaji zasiahol do všetkých štyroch zápasoch. Brazília skončila na turnaji vo štvrťfinále.

Silva získal svoju prvú medzinárodnú trofej v roku 2013, keď sa tešil zo zisku Pohára konfederácie. Na turnaji bol Silva kapitánom reprezentácie.

Silva bol súčasťou konečnej nominácie na domáce Majstrovstvá sveta vo futbale 2014 a dokonca viedol reprezentáciu ako kapitán tímu. Vo štvrťfinále s Kolumbiou strelil prvý gól zápasu pri výhre 2:1. V semifinále však pre žlté karty nehral. Brazília dostala od Nemecka zahanbujúci debakel 1:7. Na turnaji nakoniec skončila domáca krajina na štvrtom mieste.

Silva bol súčasťou konečnej nominácie na Copa América 2015. Kapitánom tímu už bol Neymar. Na turnaji strelil jeden gól v skupine pri výhre 2:1 nad Venezuelou. Brazília skončila na turnaji vo štvrťfinále.

Silva bol súčasťou záverečnej nominácie na Majstrovstvá sveta vo futbale 2018. Na turnaji zasiahol do všetkých zápasov a v dvoch z nich bol aj kapitánom mužstva. V skupine strelil jeden gól pri výhre 2:0 nad Srbskom. Brazília však skončila na turnaji vo štvrťfinále po prehre 1:2 s Belgickom.

Silva bol súčasťou konečnej nominácie na domáce Copa América 2019. Na turnaji odohral všetkých šesť zápasov. S Brazíliou sa tešil zo zisku svojej druhej medzinárodnej trofeje keď vo finále zdolali Peru 3:1

Silva bol členom záverečnej nominácie na Copa América 2021. Opäť viedol mužstvo ako kapitán. S Brazíliou sa opäť dostal do finále no tentokrát v ňom prehrali 0:1 s Argentínou.

Silva bol členom záverečnej nominácie na Majstrovstvá sveta vo futbale 2022. Na turnaji odohral štyri zápasy. Brazília na turnaji skončila vo štvrťfinále keď prehrala s Chorvátskom po penaltovom rozstrele.

Štatistiky kariéry
------------------

### Klubové

*K 25. marcu 2024*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Kontinentálne súťaže | Ostatné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| RS-Futebol | 2002 | Gaúcho Série B | ― | ― | ― | ― | 8**1** | 2 | 8 | 2 |
| 2003 | Gáucho Série A2 | ― | ― | ― | ― | 17**1** | 0 | 17 | 0 |
| Celkom | ― | ― | ― | ― | 25 | 2 | 25 | 2 |
| Juventude | 2004 | Série A | 28 | 3 | 1 | 0 | ― | ― | 7**1** | 0 | 36 | 3 |
| Porto B | 2004/05 | Segunda Divisão B | 14 | 0 | ― | ― | ― | ― | 14 | 0 |
| Dinamo Moskva | 2005/06 | Ruská Premier League | 0 | 0 | 0 | 0 | ― | 0 | 0 | ― | 0 | 0 |
| Fluminense(hosť.) | 2006 | Série A | 31 | 0 | 7 | 0 | ― | 4 | 0 | 4**3** | 0 | 46 | 0 |
| Fluminense | 2007 | 30 | 5 | 12 | 3 | ― | ― | 9**3** | 0 | 51 | 8 |
| 2008 | 20 | 1 | ― | ― | 12 | 2 | 14**3** | 3 | 46 | 6 |
| Celkom | 81 | 6 | 19 | 3 | ― | 16 | 2 | 27 | 3 | 143 | 14 |
| AC Miláno | 2009/10 | Serie A | 33 | 2 | 0 | 0 |  | 7**2** | 0 | ― | 40 | 2 |
| 2010/11 | 33 | 1 | 3 | 0 | ― | 6**2** | 0 | ― | 42 | 1 |
| 2011/12 | 27 | 2 | 2 | 0 | ― | 7**2** | 1 | 1**4** | 0 | 37 | 3 |
| Celkom | 93 | 5 | 5 | 0 | ― | 20 | 1 | 1 | 0 | 119 | 6 |
| PSG | 2012/13 | Ligue 1 | 23 | 0 | 1 | 0 | 2 | 1 | 9**2** | 2 | ― | 34 | 3 |
| 2013/14 | 28 | 3 | 2 | 0 | 4 | 0 | 7**2** | 0 | 1**5** | 0 | 42 | 3 |
| 2014/15 | 26 | 1 | 5 | 0 | 3 | 0 | 6**2** | 1 | 0 | 0 | 40 | 2 |
| 2015/16 | 30 | 1 | 4 | 0 | 2 | 0 | 9**2** | 0 | 0 | 0 | 46 | 1 |
| 2016/17 | 27 | 3 | 3 | 1 | 3 | 2 | 7**2** | 0 | 0 | 0 | 40 | 6 |
| 2017/18 | 25 | 1 | 5 | 0 | 2 | 0 | 6**2** | 0 | 1**5** | 0 | 39 | 1 |
| 2018/19 | 25 | 0 | 4 | 0 | 2 | 0 | 7**2** | 0 | 1**5** | 0 | 39 | 0 |
| 2019/20 | 21 | 0 | 3 | 1 | 1 | 0 | 9**2** | 0 | 1**5** | 0 | 35 | 1 |
| Celkom | 204 | 9 | 27 | 2 | 19 | 3 | 60 | 3 | 5 | 0 | 315 | 17 |
| Chelsea | 2020/21 | Premier League | 23 | 2 | 2 | 0 | 1 | 0 | 8**2** | 0 | ― | 34 | 2 |
| 2021/22 | 32 | 3 | 3 | 0 | 2 | 0 | 9**2** | 0 | 2**6** | 0 | 48 | 3 |
| 2022/23 | 27 | 0 | 0 | 0 | 0 | 0 | 8**2** | 0 | ― | 35 | 0 |
| 2023/24 | 23 | 2 | 3 | 1 | 3 | 0 | ― | ― | 29 | 3 |
| Celkom | 105 | 7 | 8 | 1 | 6 | 0 | 25 | 0 | 2 | 0 | 146 | 8 |
| Celkovo | 525 | 30 | 60 | 6 | 25 | 3 | 121 | 6 | 67 | 5 | 565 | 290 |

**Poznámky**

**1** Campeonato Gaucho

**2** Liga majstrov UEFA

**3** Campeonato Carioca

**4** Supercoppa Italiana

**5** Trophée des Champions

**6** Majstrovstvá klubov FIFA

### Medzinárodné

*K 4. januáru 2022*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Brazília | 2008 | 3 | 0 |
| 2009 | 3 | 0 |
| 2010 | 5 | 0 |
| 2011 | 13 | 0 |
| 2012 | 8 | 1 |
| 2013 | 12 | 1 |
| 2014 | 9 | 1 |
| 2015 | 6 | 1 |
| 2016 | 1 | 0 |
| 2017 | 7 | 1 |
| 2018 | 10 | 1 |
| 2019 | 12 | 1 |
| 2020 | 4 | 1 |
| 2021 | 9 | 0 |
| 2022 | 11 | 0 |
| Celkovo | 113 | 7 |

Úspechy hráča
-------------

**Fluminense**

* Copa de Brasil: 2007

**AC Miláno**

* Serie A: 2010/11
* Supercoppa Italiana: 2011

**Paris Saint-Germain**

* Ligue 1 (7x): 2012/13, 2013/14, 2014/15, 2015/16, 2017/18, 2018/19, 2019/20
* Coupe de France (5x): 2014/15, 2015/16, 2016/17, 2017/18, 2019/20
* Coupe de la Ligue (6x): 2013/14, 2014/15, 2015/16, 2016/17, 2017/18, 2019/20
* Trophée des Champions (5x): 2013, 2015, 2017, 2018, 2019
* 2. miesto Liga majstrov UEFA: 2019/20

**Chelsea**

* Liga majstrov UEFA: 2020/21
* Superpohár UEFA: 2021
* Majstrovstvá klubov FIFA: 2021

**Brazília U23**

* : Letné olympijské hry 2008
* : Letné olympijské hry 2012

**Brazília**

* Copa América: 2019
* Pohár konfederácií FIFA: 2013

**Individuálne**

* Hráč sezóny Chelsea: 2022/23

Referencie
----------

1. ↑   *-FLUMANIA- - Maior Conte�do de Fluminense na Internet* [online]. web.archive.org, 2009-10-01, [cit. 2024-03-25]. Dostupné online. Archivované 2009-10-01 z originálu.
2. 1 2   *uefa.com - Football Europe - News & Features - News Specific* [online]. web.archive.org, 2009-03-23, [cit. 2024-03-25]. Dostupné online. Archivované 2009-03-23 z originálu.
3. ↑  GIBBS, Matthew. *How Thiago Silva overcame tuberculosis and a year out to become one of the world's best defenders* [online]. 2019-07-30, [cit. 2024-03-25]. Dostupné online. (po anglicky)
4. ↑   *Flogão | O Fotolog do seu jeito* [online]. web.archive.org, 2016-05-31, [cit. 2024-03-25]. Dostupné online. Archivované 2016-05-31 z originálu.
5. ↑  CARLO, Laudisa. *Sì di Thiago Silva Subito al Milan* [online]. archiviostorico.gazzetta.it, [cit. 2024-03-25]. Dostupné online. (po taliansky)
6. ↑   *Brazilian Star Heading For Paris* [online]. HuffPost, 2012-07-14, [cit. 2024-03-25]. Dostupné online. (po anglicky)
7. ↑   *Thiago Silva prolonge d'une année avec le Paris Saint-Germain - Contrat - PSG.fr* [online]. web.archive.org, 2013-08-24, [cit. 2024-03-25]. Dostupné online. Archivované 2013-08-24 z originálu.
8. ↑   *Bayern Munich 1-0 Paris Saint-Germain (Aug 23, 2020) Game Analysis* [online]. ESPN, [cit. 2024-03-25]. Dostupné online. (po anglicky)
9. ↑   *Thiago Silva moves from Paris to London* [online]. www.chelseafc.com, [cit. 2024-03-25]. Dostupné online. (po anglicky)
10. ↑   Chelsea put four past bottom side Sheff Utd. *BBC Sport*. Dostupné online [cit. 2024-03-25]. (po anglicky)
11. ↑  UEFA.COM. *Man. City 0-1 Chelsea: Havertz gives Blues second Champions League triumph | UEFA Champions League* [online]. UEFA.com, 2021-05-29, [cit. 2024-03-25]. Dostupné online. (po anglicky)
12. ↑   *Thiago Silva extends Chelsea contract* [online]. www.chelseafc.com, [cit. 2024-03-25]. Dostupné online. (po anglicky)
13. ↑   *Thiago Silva extends Chelsea stay* [online]. www.chelseafc.com, [cit. 2024-03-25]. Dostupné online. (po anglicky)
14. ↑   *Thiago Silva receives Players’ Player of the Season award* [online]. www.chelseafc.com, [cit. 2024-03-25]. Dostupné online. (po anglicky)
15. ↑   *Netherlands 2-1 Brazil* [online]. news.bbc.co.uk, [cit. 2024-03-25]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Thiago Silva**

Externé odkazy
--------------

Zdroj
-----

*Tento článok je čiastočný alebo úplný preklad článku Thiago Silva na anglickej Wikipédii.*